تورکیه‌ده ایشسیزلیک نیسبتی، آگوست آییندا بیر اؤنجه‌کی آیا گؤره ۰،۴ پوئن آزالاراق یوزده ۹،۶ اولدو.
تورکیه ایستاتیستیک قورومو (تویک) آگوست آیینا باغلی ایش گوجو رقملرینی آچیقلادی.
بونا گؤره تورکیه‌ده ۱۵ و داها یوخاری یاشدا اولان ایشسیزلرین ساییسی آگوست آییندا بیر اؤنجه‌کی آیا گؤره ۱۰۰ مین نفر آزالاراق ۳ میلیون ۳۱۲ مین نفر اولدو. ایشسیزلیک نیسبتی ده ۰،۴ پوئنلیک آزالیشلا یوزده ۹،۶ اولاراق حسابلاندی.
ایشسیزلیک سویه‌سی، گئچن ایلین عینی آیینا نیسبتاً ۲،۲ پوئن آزالارکن، مارس ۲۰۱۴دن بری ان آشاغی سویه‌یه دوشدو. ۲۰۱۴.جو ایلین مارس آییندا ایشسیزلیک نیسبتی یوزده ۹،۵ اولاراق ثبت ائدیلمیشدی.
